Document ID: 32006R0591

KOMMISSIONENS FORORDNING (EF) Nr. 591/2006
af 12. april 2006
om ændring af forordning (EF) nr. 2535/2001 om gennemførelsesbestemmelser til Rådets forordning (EF) nr. 1255/1999 for så vidt angår importordningen for mælk og mejeriprodukter og åbning af toldkontingenter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter (1), særlig artikel 29, stk. 1, og
ud fra følgende betragtninger:
(1)
Bilag III, del A, til Kommissionens forordning (EF) nr. 2535/2001 (2) fastsætter maksimumsmængden for importen i kontingentperioden af cheddar ost med oprindelse i Australien.
(2)
Rådets forordning (EF) nr. 267/2006 af 30. januar 2006 om gennemførelse af de aftaler, som EF har indgået efter forhandlinger i henhold til artikel XXIV, stk. 6, i GATT 1994, og om ændring af bilag I til forordning (EØF) nr. 2658/87 om told- og statistiknomenklaturen og den fælles toldtarif (3) fastsætter en supplerende tildeling på 461 t cheddar med oprindelse i Australien under det årlige importtoldkontingent. Det er derfor hensigtsmæssigt at justere ostemængden under kontingent nr. 09.4521 omhandlet i bilag III.A, til forordning (EF) nr. 2535/2001.
(3)
Forordning (EF) nr. 2535/2001 bør ændres i overensstemmelse hermed.
(4)
Da det pågældende årlige kontingent åbnes den 1. januar, bør denne forordning anvendes fra den 1. januar 2006 og træde i kraft hurtigst muligt.
(5)
Foranstaltningerne i denne forordning er i overensstemmelse med udtalelse fra Forvaltningskomitéen for Mælk og Mejeriprodukter -
UDSTEDT FØLGENDE FORORDNING:
Artikel 1
I bilag III, del A, til forordning (EF) nr. 2535/2001 affattes teksten til kontingent nr. 09.4521 som angivet i bilaget til nærværende forordning.
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Den anvendes fra den 1. januar 2006.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 12. april 2006.

Labels: 3
17
18
15